ai4bharat/Pralekha huggingface dataset:
वाणिज्य आणि उदयोग मंत्रालय
भारतात गुंतवणूक करण्यासाठी इतरांना प्रोत्साहित करण्याचे पीयुष गोयल यांचे संयुक्त अरब अमिरातीतील भारतीय समुदायाला आवाहन
भारतात प्रगतीच्या आणि गुंतवणुकीसाठी प्रचंड संधी – पीयुष गोयल
केंद्रीय वाणिज्य आणि उद्योग, ग्राहक व्यवहार, अन्न व सार्वजनिक वितरण आणि वस्त्रोद्योग मंत्री, पीयूष गोयल यांनी अनिवासी भारतीय आणि भारतीय समुदायाला भारतात निःसंकोचपणे गुंतवणूक करण्याचे आवाहन केले आहे. दुबईमध्ये आज इंडियन पीपल्स फोरम  उद्योग परिषदेला संबोधित करताना गोयल म्हणाले की, विशाल अशा अनिवासी भारतीय समुदायाला त्यांच्या मातृभूमीत गुंतवणूक करण्याची ही योग्य वेळ आहे. भारतात अनन्यसाधारण प्रगतीसाठी मोठी संधी आहे. “महामारी असूनही पंतप्रधान मोदींच्या नेतृत्वाखाली आपण आर्थिक निर्देशकांमध्ये वाढ पाहत आहोत.एप्रिल-सप्टेंबर 21 मध्ये मालाची निर्यात 197.11 अब्ज डॉलर्सवर पोहोचली, एप्रिल-सप्टेंबर 19 च्या तुलनेत यात 23.8% वाढ नोंदविण्यात आली. उत्पादन खरेदी व्यवस्थापक निर्देशांक सरासरी 51.5  वरून 53.8  पर्यंत सुधारला आहे, तर जीएसटी संकलन सप्टेंबरमध्ये 5 महिन्यांमधील उच्चांकावर पोहोचले आहे,” असे ते म्हणाले.
भारत आणि संयुक्त अरब अमिरातीत द्वीपक्षीय संबंध प्रस्थापित झाल्याचा 50 वा वर्धापन दिन उभय देश पुढील वर्षी साजरा करणार असल्याचे सांगत, गोयल म्हणाले की आपल्या संबंधांना पुढील स्तरावर नेण्याची ही एक चांगली संधी आहे.
''आम्ही प्रगतीशील भारताच्या 75 वर्षांचे स्मरण म्हणून आणि भारताचा गौरवशाली इतिहास, संस्कृती आणि वारसा अधोरेखित करण्यासाठी 'स्वातंत्र्याचा अमृत महोत्सव ’साजरा करत आहोत. योगायोगाने, 1971 मधील महासंघाच्या घोषणापत्राच्या स्मृतीप्रित्यर्थ संयुक्त अरब अमिराती हे वर्ष '50 वे वर्ष' म्हणून साजरे करत आहे. संयुक्त अरब अमिरातीचे '50 चे प्रकल्प' आणि 'आत्मनिर्भर भारत' चे पंतप्रधानांचे व्हिजन आपल्या नेत्यांच्या राजकारणाला प्रतिबिंबित करते'' असे ते म्हणाले. ते पुढे म्हणाले, "भारत आपली स्वातंत्र्याची शताब्दी भव्यतेने साजरी करण्यासाठी आगामी 25 वर्षांत आपल्या आकांक्षा पूर्ण करण्यावर भर देत आहे, तर संयुक्त अरब अमिरातीचे नेतृत्व पुढील 50 वर्षांच्या प्रवासाचे नियोजन करत आहे."
आरोग्य आणि कुटुंब कल्याण मंत्रालय
डॉ हर्ष वर्धन यांनी एकात्मिक आरोग्य माहिती मंचाचा  शुभारंभ केला
“अशा प्रकारची प्रगत डिजिटल देखरेख यंत्रणा स्वीकारणारा भारत जगातील पहिला देश”
नवी दिल्ली, 5 एप्रिल 2021
केंद्रीय आरोग्य आणि कुटुंब कल्याण मंत्री डॉ. हर्षवर्धन यांनी आज नवी दिल्लीत एकात्मिक आरोग्य माहिती प्लॅटफॉर्मचा  व्हर्चुअल शुभारंभ केला. आरोग्य आणि कुटुंब कल्याण राज्यमंत्री अश्विनीकुमार चौबे आणि उत्तराखंडचे मुख्यमंत्री तीरथसिंग रावत हे देखील डिजिटल पद्धतीने उपस्थित होते. एकात्मिक आरोग्य माहिती मंच हा सध्या वापरल्या जात असलेल्या एकात्मिक आजार देखरेख कार्यक्रमाची  सुधारित आणि अद्ययावत आवृत्ती आहे.
या व्हर्चुअल कार्यक्रमाला विविध राज्यांचे आरोग्य मंत्री उपस्थित होते.
डॉ. हर्ष वर्धन यांनी आरोग्य आणि तंत्रज्ञानाच्या या मिलाफाबाबत बोलताना सांगितले की, आजचा दिवस सुवर्ण अक्षरात लिहून ठेवला जाईल आणि तो रोगावर देखरेख ठेवण्यात मैलाचा दगड ठरेल. भारताच्या सार्वजनिक आरोग्यासाठी आपण एक नवीन अध्याय सुरू केला आहे. रोगावर देखरेख ठेवणारी अशी प्रगत यंत्रणा स्वीकारणारा भारत जगातील पहिला देश आहे. ” सॉफ्टवेअर प्लॅटफॉर्म आवश्यक असल्याचे त्यांनी स्पष्ट केले. यापूर्वीच्या 18 आजारांच्या तुलनेत आता 33 आजारांचा शोध घेण्याबरोबरच , कागदावर लिहिण्याऐवजी डिजिटल स्वरुपात मध्ये वास्तविक  डेटा साठवला जाईल. ”
हे जगातील सर्वात मोठे ऑनलाईन रोग देखरेख व्यासपीठ असल्याचे सांगत ते म्हणाले की हे राष्ट्रीय डिजिटल आरोग्य अभियानाशी सुसंगत आहे आणि सध्या भारतात वापरल्या जाणार्या इतर डिजिटल माहिती प्रणालीशी अनुरूप आहे.
डॉ हर्ष वर्धन म्हणाले की आयएचआयपी वास्तविक वेळेत , केस-आधारित माहिती, एकात्मिक विश्लेषणे, प्रगत काल्पनिक क्षमता असलेली आरोग्यविषयक माहिती प्रणाली प्रदान करेल. हे मोबाइल किंवा इतर इलेक्ट्रॉनिक उपकरणांवर विश्लेषणात्मक अहवाल देईल. याबरोबरच साथजन्य आजाराची सुरुवात आणि संसर्गाचा वेग शोधणे यासाठी तसेच त्यावर इलेक्ट्रॉनिक पद्धतीने देखरेख ठेवण्यासाठी याचा उपयोग होईल.
ते पुढे म्हणाले की हे व्यासपीठ ‘मेक इन इंडिया’ उपक्रमाची यशोगाथा आहे आणि पंतप्रधान नरेंद्र मोदींच्या आत्म-निर्भर स्वस्थ भारताच्या स्वप्नाच्या दिशेने टाकलेले एक पाऊल आहे.
या दूरदर्शी डिजिटल व्यासपीठाच्या विकासाशी संबंधित प्रत्येकाचे अभिनंदन करताना, आरोग्य आणि कुटुंब कल्याण राज्यमंत्री अश्विनीकुमार चौबे म्हणाले की, आरोग्य सेवेच्या बाबतीत भारताने गुणवत्तेचे मानक स्थापित केले आहेत: “गाव किंवा तालुका स्तरावरून ही सेवा थेट उपलब्ध होत असल्यामुळे आयएचआयपीच्या सहाय्याने विश्वासार्ह आकडेवारी संकलित करणे सोपे होईल. त्याच्या अंमलबजावणीमुळे आपण तंत्रज्ञानाच्या वापराद्वारे आरोग्य सेवेत आत्मनिर्भर भारताच्या दिशेने वेगाने वाटचाल करत आहोत. ”
देखरेखीची भौगोलिक व्याप्ती, रोगांचे प्रमाण आणि त्यातून मिळालेला डेटा यामुळे आयएचआयपी जागतिक स्तरावर सर्वात मोठ्या डिजिटल आरोग्य व्यासपीठांपैकी एक बनला आहे असे केंद्रीय आरोग्य सचिव राजेश भूषण यांनी सांगितले .
केवळ भारतासाठी नाही तर जागतिक सार्वजनिक आरोग्यासाठी हा ‘ऐतिहासिक दिवस’ असल्याचे सांगत डब्ल्यूएचओ अर्थात जागतिक आरोग्य संघटनेचे प्रतिनिधी डॉ. रॉडेरिको ओफ्रिन म्हणाले की हे प्रगत डिजिटल देखरेख व्यासपीठ डेटा पुरवण्यास व जोडण्यास तसेच ‘एक आरोग्य’ या दृष्टिकोनातून पुढे जाण्यास मदत करेल. या व्यासपीठाच्या विकासासाठी त्यांनी भारताचे कौतुक केले.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 245
श्रम आणि रोजगार मंत्रालय
ईपीएफओ गोवा कार्यालयाकडून 10 एप्रिल रोजी पेन्शन अदालतीचे आयोजन
गोवा, 6 एप्रिल 2023
केंद्रीय श्रम आणि रोजगार मंत्रालयाच्या अखत्यारित असलेल्या कर्मचारी भविष्य निर्वाह निधी  संघटनेकडून 10 एप्रिल रोजी पेन्शन अदालतीचे आयोजन करण्यात आले आहे. ईपीएफओ दर महिन्याच्या 10 तारखेला आणि 10 तारखेला सुट्टी असल्यास दुसऱ्या दिवशी पेन्शन अदालतीचे आयोजन करते. ज्या सदस्य/निवृत्तीवेतनधारकांच्या पेन्शनसंबंधी तक्रारी असतील त्यांनी 9 एप्रिलपर्यंत ईपीएफओ पोर्टलवर  नोंदवाव्यात. 10 एप्रिल रोजी पाटो, पणजी येथील ईपीएफओ कार्यालयाच्या सभागृहात सकाळी 11 वाजता पेन्शन अदालतीचे आयोजन करण्यात आले आहे.
ईपीएफओ गोवा कार्यालयाने सदस्यांच्या/ पेन्शनधारकांच्या तक्रारींचे निराकरण करण्यासाठी आणि पेन्शन वितरण प्रक्रिया सुव्यवस्थित करण्यासाठी हा पुढाकार घेतला आहे. ईपीएफओ तक्रारींचे त्वरित आणि कार्यक्षम निवारण प्रदान करण्यासाठी कटिबद्ध आहे आणि सदस्यांना/पेन्शनधारकांना वेळेवर पेन्शनचे वितरण सुनिश्चित करण्याचा प्रयत्न करते.PIB Panaji | S.Thakur/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 74
पंतप्रधान कार्यालय
भारतीय क्रांतिकारक चंद्रशेखर आझाद यांच्या जयंतीनिमित्त पंतप्रधानांची आदरांजली
नवी दिल्ली, 23 जुलै 2019
भारतीय क्रांतिकारक चंद्रशेखर आझाद यांच्या जयंतीनिमित्त पंतप्रधान नरेंद्र मोदी यांनी त्यांना अभिवादन केले आहे.
“भारत मातेच्या या वीरपुत्राला त्यांच्या जयंतीदिनी माझी विनम्र श्रद्धांजली. ते एक निर्भिड आणि दृढनिश्चयी क्रांतिकारक होते ज्यांनी देशाच्या स्वातंत्र्यासाठी आपल्या जीवनाची आहुती दिली. त्यांच्या वीरतेची गाथा संपूर्ण देशवासीयांसाठी एक प्रेरणास्रोत आहे” असे पंतप्रधानांनी म्हटले आहे.
S.Tupe/S.Patil/P.Malandkar
(Visitor Counter : 121
ऊर्जा मंत्रालय
‘बिपरजॉय’ चक्रीवादळ : केंद्रीय ऊर्जा मंत्र्यांनी गुजरात आणि राजस्थानमधील किनारी भागातील वीज पुरवठा आणि परिस्थिती वेगाने पूर्ववत करण्याच्या व्यवस्थेच्या तयारीचा आढावा घेतला
नवी दिल्ली, 13 जून 2023
केंद्रीय ऊर्जा मंत्री आर.के. सिंह यांनी गुजरात आणि राजस्थानच्या किनारी भागात ‘बिपरजॉय’ चक्रीवादळामुळे वीज पुरवठा खंडित झाल्यास तो पूर्ववत करण्याच्या तयारीचा आढावा घेण्यासाठी आज ऊर्जा मंत्रालय, केंद्रीय विद्युत प्राधिकरण , ग्रिड कंट्रोलर ऑफ इंडिया आणि PGCIL च्या वरिष्ठ अधिकार्यांबरोबर बैठक घेतली. तसेच त्यांनी गुजरातच्या ऊर्जामंत्र्यांशी दूरध्वनीवरून विविध आवश्यक उपायांबाबत चर्चा केली.
केंद्रीय ऊर्जा मंत्र्यांनी सर्व संबंधितांना परिस्थितीवर सतत लक्ष ठेवण्याच्या आणि बाधित होण्याची शक्यता असलेल्या राज्यांना स्थिर ग्रीड पुरवठा राखण्यासाठी आवश्यक ती सर्व पावले उचलण्याच्या आणि आपत्कालीन पुनर्स्थापना प्रणालीसाठी आवश्यक मनुष्यबळ आणि साहित्य मोक्याच्या ठिकाणी तैनात करण्याच्या विशेष सूचना दिल्या जेणेकरुन मदतकार्य विनाविलंब हाती घेता येईल. आर.के. सिंह यांनी पीजीसीआयएलला राज्य पारेषण लाइन्स आणि वितरण नेटवर्क पूर्ववत करण्यासाठी गुजरात वीज विभागाला शक्य ते सर्व सहकार्य आणि मदत पुरवण्याच्या सूचना दिल्या.
पॉवरग्रीड नियमितपणे हवामानाच्या परिस्थितीवर आणि त्याच्या ट्रान्समिशन प्रणालीवर बारकाईने लक्ष ठेवून आहे तसेच मानेसर आणि वडोदरा येथे 24X7 नियंत्रण कक्ष स्थापन करण्यात आले आहेत.
CEA च्या 'विद्युत क्षेत्रासाठी आपत्ती व्यवस्थापन योजना' आणि POWERGRID च्या "संकट आणि आपत्ती व्यवस्थापन योजना" नुसार खालील खबरदारीच्या उपाययोजना हाती घेण्यात आल्या आहेत:- ‘
- मोक्याच्या ठिकाणी ईआरएस प्रशिक्षित मनुष्यबळासह ईआरएस टॉवरची उपलब्धता,
- वाहन आणि T&P सोबत फिटरची उपलब्धता,
- ट्रान्समिशन लाइन आणि उपकेंद्रासाठी स्पेअरची उपलब्धता
- डीजी संच, पाणी सोडणारे पंप, वाहनासाठी डिझेल, आपत्कालीन दिवे, ट्रान्सफॉर्मर तेल इ.
- किनारी क्षेत्राच्या आसपासच्या पारेषण लाईनवर विशेष गस्त, आणि
- हायड्रा, क्रेन आणि गॅस कटरसाठी सहाय्य
या राज्यांमध्ये लोड किंवा जनरेशनमधील फरकांवर लक्ष ठेवण्यासाठी आणि ग्रीडचे स्थिर ऑपरेशन सुनिश्चित करण्यासाठी आणि शक्य तितक्या चांगल्या पद्धतीने इतर ट्रान्समिशन लाईन्सद्वारे पर्यायी पुरवठ्यासाठी वेळेवर कारवाई करण्यासाठी नॅशनल लोड डिस्पॅच सेंटर या राज्यांमधील ग्रीड पुरवठ्याचे नियमित निरीक्षण करत आहे. नॅशनल लोड डिस्पॅच सेंटरने वीज निर्मिती केंद्रे , पारेषण लाईन्स आणि उपकेंद्रे देखील हेरून ठेवली आहेत ज्यावर परिणाम होऊ शकतो आणि प्रत्येक संभाव्य परिस्थितीला सामोरे जाण्यासाठी आधीच विस्तृत आकस्मिक योजना आखली आहे.
S.Patil/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 78
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 26 सप्टेंबर 2021
आरोग्य मंत्रालयाची कोविड-19 घडामोडींवरील माहिती
भारतात गेल्या 24 तासात लसींच्या 68,42,786 मात्रा, देण्यात आल्या असून आज सकाळी 7 वाजेपर्यंत प्राप्त झालेल्या तात्पुरत्या अहवालानुसार भारतात कोविड-19 प्रतिबंधक लसींच्या आतापर्यंत एकूण 85 कोटींपेक्षा अधिक मात्रा  देण्यात आल्या आहेत. एकूण 83,64,110 सत्रांद्वारे या मात्रा देण्यात आल्या आहेत.
गेल्या 24 तासात 26,032 रुग्ण कोविडमुक्त झाले असून  यामुळे कोरोनाची लागण झालेल्यांपैकी एकूण 3,29,02,351 रुग्ण कोविडमुक्त झाले आहेत.
त्यामुळे बरे होण्याचा दर आता 97.77%.झाला आहे. बरे होण्याचा दर सध्या मार्च 2020 पासून सर्वाधिक स्तरावर आहे.
केंद्र आणि राज्य सरकार/केंद्रशासित प्रदेश यांच्या समन्वित प्रयत्नांचा परिणाम म्हणून सलग 91 दिवसांपासून 50,000 पेक्षा कमी नव्या दैनंदिन रुग्णांची नोंद आता होत आहे.
गेल्या 24 तासात 28,326 नव्या रुग्णांची नोंद झाली
देशात उपचाराधीन रुग्णांची संख्या 3,03,476 आहे. उपचाराधीन रुग्णांची संख्या, आतापर्यंत एकूण पॉझिटीव्ह रुग्णांच्या 0.90% आहे.
देशभरात चाचण्या करण्याच्या क्षमतेत वाढ सुरु आहे. देशात गेल्या 24 तासात एकूण 14,88,945 चाचण्या करण्यात आल्या. भारताने आतापर्यंत एकूण 56.32 कोटींहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 1.98% असून गेले 93 दिवस 3% पेक्षा कमी आहे. दैनंदिन पॉझीटीव्हिटी दर 1.90 % इतका आहे. दैनंदिन पॉझीटीव्हिटी दर गेले 27 दिवस 3% पेक्षा कमी आणि 110 दिवस 5% पेक्षा कमी आहे.
इतर अपडेट्स:-
G.Chippalkatti/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
अवजड उद्योग मंत्रालय
केंद्रीय अर्थ व कार्पोरेट व्यवहार मंत्र्यांनी बॅटरी अदलाबदल धोरण व इंटर-ऑपरेबिलिटी मानके जारी करण्याचा प्रस्ताव ठेवला
‘बॅटरी किंवा ऊर्जा’ अशी सुविधा देणारी काही व्यापारी मॉडेल्स तयार करण्यासाठी खाजगी क्षेत्राला प्रोत्साहन देणार
नवी दिल्ली, 1 फेब्रुवारी 2022
केंद्रीय अर्थ व कार्पोरेट व्यवहार मंत्री निर्मला सीतारामन यांनी आज संसदेत केंद्रीय अर्थसंकल्प 2022-23 सादर करताना शहरी भागांमध्ये मोठ्या प्रमाणात चार्जिंग स्टेशन्स उभी करताना येणाऱ्या मर्यादा अधोरेखित केल्या .
त्यावर उपाय म्हणून त्यांनी बॅटरी अदलाबदल धोरण व इंटर-ऑपरेबिलिटी मानके जारी करण्याचा प्रस्ताव ठेवला. ‘बॅटरी किंवा ऊर्जा’ अशी सुविधा देणारी काही व्यापारी मॉडेल्स तयार करण्यासाठी खाजगी क्षेत्राला प्रोत्साहन देणार असल्याचे त्यांनी सांगितले. विजेवर चालणाऱ्या वाहनासाठी कार्यक्षम परिसंस्था उभारण्याच्या दृष्टीने याचा फायदा होऊ शकतो , असे त्या म्हणाल्या.
शहरी भागात नागरिकांनी सार्वजनिक वाहतूक व्यवस्थेचा जास्तीत जास्त वापर करावा यासाठी सरकार प्रयत्नशील असेल असे त्यांनी सांगितले. याला हातभार म्हणून प्रदूषणमुक्त तंत्रज्ञान, सुप्रशासनातील उपाययोजना, खनिज इंधनमुक्त धोरणाखालील विशेष आवागमन क्षेत्रे आणि विजेवर चालणारी वाहने यांचा वापर केला जाईल.
उत्पादन आधारित प्रोत्साहन  योजनेबद्दल त्या म्हणाल्या की, ‘“आत्मनिर्भर भारत’चे दृष्टिचित्र साकार करण्यासाठी 14 क्षेत्रात सुरु असलेल्या या योजनेला उत्तम प्रतिसाद मिळाला आहे. या योजनेत 60 लाख नवे रोजगार निर्माण करण्याची क्षमता असून येत्या 5 वर्षांत अतिरिक्त 30 लाख रोजगाराची निर्मिती होऊ शकते.”
U.Ujgare/U.Raikar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
नागरी उड्डाण मंत्रालय
कोलकाता, पुणे, विजयवाडा आणि हैदराबाद विमानतळांवर मार्च 2023 पर्यंत डिजी यात्रेची अंमलबजावणी केली जाणार
नवी दिल्ली, 2 फेब्रुवारी 2023
डिजी यात्रा धोरण हे चेहरा ओळखण्याच्या तंत्रज्ञानाचा वापर करून बायोमेट्रिक बोर्डिंग प्रणालीसाठी नागरी विमान वाहतूक मंत्रालयाने सुरू केलेला एक उपक्रम आहे. विमानतळावर प्रवाशांना वेगवान आणि कुठल्याही त्रासापासून मुक्त असा अनुभव प्रदान करणे हे या उपक्रमाचे उद्दिष्ट आहे. यामध्ये विविध टच पॉइंट्सवर तिकीट आणि ओळखपत्राच्या पडताळणीची गरज असणार नाही तसेच डिजिटल व्यवस्थेचा वापर करून विद्यमान पायाभूत सुविधांद्वारे प्रवाशांना विमानात चढण्यापूर्वीची प्रक्रिया वेगाने पार पाडून तणावरहित अनुभव प्रदान करणे हा त्याचा मुख्य उद्देश आहे. हा प्रकल्प अंमलबजावणीच्या टप्प्यात आहे. डिजी यात्रेच्या अंमलबजावणीचा खर्च विमानतळ चालकांकडून केला जाणार आहे. त्याच्या अंमलबजावणीसाठी नागरी विमान वाहतूक मंत्रालय कोणतीही अर्थसंकल्पीय तरतूद करत नाही. डिजी यात्रेला व्यापक प्रसिद्धी देण्यासाठी, विमानतळ चालक आणि विमान कंपन्यांकडून विमानात घोषणा, बोर्डिंग पासद्वारे प्रसिद्धी, मदत कक्षाद्वारे सहाय्य प्रदान करणे आणि विमानतळांवर बॅनर आणि लघुपट प्रदर्शित करणे यांसारखे प्रयत्न करत आहेत. सोशल मीडियाच्या माध्यमातूनही प्रसिद्धी केली जात आहे. भारतीय विमानतळ प्राधिकरणाने कोलकाता, पुणे, विजयवाडा आणि वाराणसी विमानतळांवर बायोमेट्रिक बोर्डिंग प्रणाली लागू करण्याचे काम सोपवले आहे.
डिजी यात्रा टप्प्याटप्प्याने सर्व विमानतळांवर राबवण्यात येणार आहे. पहिल्या टप्प्यात, चेहरा ओळखण्याच्या तंत्रज्ञानाच्या आधारे प्रवाशांना संपर्करहित , कागदविरहित चेक-इन आणि बोर्डिंग सुविधा प्रदान करण्यासाठी दिल्ली, बंगळुरू आणि वाराणसी विमानतळांवर 1.12.2022 रोजी डिजी यात्रा सुरू करण्यात आली आहे. मार्च 2023 पर्यंत कोलकाता, पुणे, विजयवाडा आणि हैदराबाद विमानतळांवर आणि टप्प्याटप्प्याने देशातील विविध विमानतळांवर पहिल्या टप्प्यात डिजी यात्रेची अंमलबजावणी करण्याचे नियोजन आहे. विमान वाहतूक क्षेत्राचे डिजिटल परिवर्तन ही सतत सुरु राहणारी प्रक्रिया आहे. आवश्यकतेनुसार विमान वाहतूक क्षेत्रातील विविध प्रक्रियांचे डिजिटायझेशन हाती घेण्यात आले आहे.
मे. डेटाईव्हॉल्व सोल्युशन्सने एफआरटी आधारित डिजी यात्रा सेंट्रल इकोसिस्टम तयार केली आहे. अटल इनोव्हेशन मिशन अंतर्गत नीती आयोगाच्या राष्ट्रीय स्टार्ट-अप चॅलेंजच्या माध्यमातून त्याची निवड करण्यात आली आहे.
डिजी यात्रा ही प्रवाशांना विमानतळांवर वेगवान आणि अडचण मुक्त अनुभव देण्यासाठी एक ऐच्छिक सुविधा आहे. डिजी यात्रा प्रक्रियेत, प्रवाशांच्या वैयक्तिक ओळखपत्राशी संबंधित माहिती संकलित केली जात नाही. प्रवाशांचा सर्व डेटा प्रवाशाच्या स्मार्टफोनच्या वॉलेटमध्ये एन्क्रिप्ट आणि संग्रहित केला जातो आणि प्रवासाच्या मूळ ठिकाणी मर्यादित कालावधीसाठी शेअर केला जातो जेथे प्रवाशाच्या डिजी यात्रा आयडीची पडताळणी करणे आवश्यक असते. उड्डाणाच्या 24 तासांच्या आत सिस्टममधून डेटा काढून टाकला जातो. डिजी यात्रेच्या अंमलबजावणीमुळे एफआरटी द्वारे टचलेस पॅसेंजर व्हॅलिडेशन केले जाते , ज्यामुळे विमानतळावर प्रवेश, सिक्युरिटी होल्ड एरिया आणि बोर्डिंग एरिया सारख्या विविध टचपॉईंटवर वेळ वाचतो आणि यामध्ये सीआयएसएफचा हस्तक्षेप राहत नाही.S.Patil/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 120
कृषी मंत्रालय
कृषीविषयक पायाभूत सुविधा निधी  आणि मध्य प्रदेश फार्म गेट यांच्याविषयी, जी-20 संकल्पनेवर आधारित कार्यशाळांचे आयोजन
आंतरराष्ट्रीय आर्थिक सहकार्यासाठी जी-20 हा अत्यंत प्रभावशाली मंच आहे. जागतिक संरचनेला आकार देऊन बळकटी आणण्यात आणि सर्व प्रमुख आंतरराष्ट्रीय आर्थिक समस्यांच्या संदर्भातील प्रशासनात या मंचाची अत्यंत महत्त्वाची भूमिका आहे. भारत दिनांक 1 डिसेंबर 2022 ते 30 नोव्हेंबर 2023 या काळात जी-20 मंचाचे अध्यक्षपद भूषवित आहे. जी-20 समूहामध्ये अर्जेन्टिना, ऑस्ट्रेलिया, ब्राझील, कॅनडा, चीन, फ्रान्स,जर्मनी, भारत, इंडोनेशिया, इटली, जपान,कोरिया प्रजासत्ताक, मेक्सिको, रशिया, सौदी अरेबिया, तुर्कस्तान,दक्षिण आफ्रिका, ब्रिटन अमेरिका हे 19 देश आणि युरोपियन महासंघ या 20 सदस्यांचा समावेश आहे. जी-20 सदस्य देश जगातील सकल राष्ट्रीय उत्पादनाच्या सुमारे 85% चे प्रतिनिधित्व करतात, जगातील एकूण व्यापाराच्या 75% व्यापार या देशांमध्ये होतो आणि जगाच्या एकूण लोकसंख्येच्या दोन तृतीयांश जनता या देशांमध्ये निवास करते.
केंद्रीय कृषी आणि शेतकरी कल्याण मंत्रालयाशी साधलेल्या समन्वयासह भोपाळची राज्य कृषी विस्तार आणि प्रशिक्षण संस्था आणि हैदराबाद येथील एमएएनएजीई संस्था यांनी मध्य प्रदेशातील कृषी उद्योजकता क्षेत्र आणि कृषीविषयक स्टार्ट अप उद्योग यांमध्ये स्त्रियांचे योगदान आणि त्यांना वित्त पुरवठा करणे या संदर्भात ‘महिलांच्या नेतृत्वाखाली कृषी विकास’ या संकल्पनेवर कार्यशाळा आयोजित केली होती. या कार्यशाळेत, महिला शेतकरी,उद्योजक,नवीन स्टार्ट अप उद्योगांच्या संस्थापक आणि राज्याच्या विविध भागातून आलेले इतर सहभागी अशा अडीचशे जणांनी भाग घेतला. या कार्यक्रमात प्रमुख पाहुणे म्हणून भोपाल येथील नाबार्डचे मुख्य महाव्यवस्थापक निरुपम मेहरोत्रा तर केंद्रीय कृषी आणि शेतकरी कल्याण मंत्रालयातील मास मेडिया विभागाचे सह संचालक एस.के.इंगळे सन्माननीय अतिथी म्हणून उपस्थित होते. स्टार्ट अप महिला उद्योजकांना तंत्रज्ञानविषयक तसेच आर्थिक पाठबळ पुरविण्यासाठी राज्य तसेच केंद्र सरकारने सुरु केलेल्या योजनांचा लाभ घेण्याचा सल्ला संजीव कुमार इंगळे यांनी उपस्थितांना दिला. देशात 10,000 शेतकरी उत्पादक संस्था उभारण्याचे लक्ष्य केंद्रीय कृषी मंत्रालयाने निश्चित केले आहे अशी माहिती त्यांनी दिली.
या कार्यक्रमातील संवादात्मक सत्रात, उपस्थितांनी विचारलेल्या शंकांचे निरसन करण्यात आले.
संरक्षण मंत्रालय
भारतीय नौदलाने दिला 19 मार्च 2019 रोजी मोझांबिक इथल्या ‘आयडीएआय’ चक्रीवादळानंतरचा पहिला प्रतिसाद
नवी दिल्ली, 20 मार्च 2019
मोझांबिकच्या किनाऱ्याला 15 मार्च 2019 रोजी ‘आयडीएआय’ चक्रीवादळाने तडाखा दिल्यानंतर स्थानिकांना मानवतावादी सहाय्य आणि दुर्घटनेनंतर परत देण्यासाठी भारतीय नौदलाच्या पहिल्या ट्रेनिंग स्क्वाड्रनमधली  जहाजं बैरा बंदराकडे वळवण्यात आली. ही जहाजे दक्षिण हिंद महासागरात तैनात होती आणि मोझंबिक सरकारच्या विनंतीवरुन ती बैरा बंदराकडे वळवण्यात आली. 18 आणि 19 तारखेला बैरा बंदरात दाखल झाल्यानंतर या जहाजांनी स्थानिक प्रशासनासोबत तात्काळ कार्य सुरू केले.
15 मार्च 2019 रोजी ‘आयडीएआय’चक्रीवादळाचा तडाखा बैरा बंदराला बसला. या वादळामुळे मोठी जिवित आणि वित्तहानी झाली. तसेच पायाभूत सुविधांनाही फटका बसला. बैरा बंदराजवळ अडकलेल्या 1500 जणांच्या सुखरुप सुटकेसाठी भारतीय नौदलाची जहाजे आणि स्थानिक प्रशासन परस्पर सहकार्याने कार्य करत आहेत. मोझांबिकच्या लष्करी प्रशासनाकडे अन्न, औषधे आणि कपडे सुपूर्द करण्याचे काम पूर्ण झाले आहे. पिण्यायोग्य पाणी पोहचवण्यासाठी व्यवस्था करण्यात येत आहे.
मोझांबिकच्या संरक्षण मंत्र्यांनी भारतीय नौदलाच्या जहाजांना भेट देऊन मदतकार्याची पाहणी केली. नौदलाच्या स्क्वाड्रनचे वरिष्ठ अधिकारी कॅप्टन वरुण सिंग यांनी मदत पुरवण्यात भारतीय नौदल कोणतीही कसूर सोडणार नाही असे स्पष्ट केले.
भारतीय नौदलाची जहाजे आरोग्य शिबिरं उभारण्याची तसेच अन्न, पाणी, ब्लँकेट आणि इतर आवश्यक वस्तू स्थानिक प्रशासनाला पुरवण्याची शक्यता आहे.
B.Gokhale/J.Patankar/P.Kor
(Visitor Counter : 149
आरोग्य आणि कुटुंब कल्याण मंत्रालय
केंद्र सरकार आरोग्य योजनेत समाविष्ट सर्व रुग्णालये राज्य सरकारने कोविड केंद्र म्हणून सूचित केली, योजनेतील लाभार्थ्यांना उपचार सुविधा देण्यासाठी तरतूद
 उपचार सुविधा देण्याविषयी आदेश जारी केला आहे.
मंत्रालयाच्या आदेशानुसार, राज्य सरकारांद्वारे कोविड-रुग्णालये म्हणून अधिसूचित केलेल्या सर्व सीजीएचएस समाविष्ट रुग्णालयांना, सीजीएचएसच्या नियमांनुसार योजनेतील लाभार्थ्यांना कोविडशी संबंधित सर्व उपचार सुविधा पुरवाव्या लागतील. त्याचप्रमाणे, जी सीजीएचएस रूग्णालये कोविड रुग्णालये म्हणून अधिसूचित नसतील ती सर्व सीजीएचएस रूग्णालये सीजीएचएस लाभार्थींना उपचार सुविधा / प्रवेश नाकारू शकणार नाहीत आणि इतर सर्व उपचारांसाठी सीजीएचएसच्या नियमानुसार शुल्क आकारतील असे निर्देश देण्यात आले आहेत. मार्गदर्शक सूचनांचे उल्लंघन झाल्यास कारवाई केली जाईल.
कोविड-19शी संबंधित सर्व तांत्रिक मुद्द्यांविषयी, मार्गदर्शक तत्वांविषयी आणि सल्ल्यासंबंधी अधिकृत व अद्ययावत माहितीसाठी कृपया येथे नियमितपणे भेट द्याः
https://www.mohfw.gov.in/ आणि @MOHFW_INDIA.
कोविड-19शी संबंधित तांत्रिक प्रश्न technicalquery.covid19[at]gov[dot]in यावर तर इतर प्रश्न ncov2019[at]gov[dot]in आणि @CovidIndiaSeva यावर पाठवू शकता.
कोविड-19 वर काही प्रश्न असल्यास कृपया आरोग्य व कुटुंब कल्याण मंत्रालयाशी संपर्क साधा: +91-11-23978046 या हेल्पलाइनवर किंवा 1075  क्रमांकावर.
कोविड-19 वरील राज्ये/केंद्रशासित प्रदेशांच्या हेल्पलाइन क्रमांकाची यादी देखील https://www.mohfw.gov.in/pdf/coronvavirushelplinenumber.pdf यावर उपलब्ध आहे.
S.Pophale/V.Joshi/P.Kor
आरोग्य आणि कुटुंब कल्याण मंत्रालय
कोविड-19 लसीकरणात अमेरिकेला मागे टाकत भारताने गाठला नवा मैलाचा टप्पा.
भारताच्या कोविड-19 प्रतिबंधक लसीकरणाने पार केला 32.36 कोटींचा टप्पा.
गेल्या 24 तासात 46,148 नव्या रुग्णांची नोंद.
भारतातील सक्रीय रुग्णसंख्येत घट होऊन ती 5,72,994 वर पोहचली.
कोविड-19 प्रतिबंधक लसीकरणात एकूण लसी देण्यासंदर्भात अमेरिकेला मागे टाकत भारताने नवा मैलाचा टप्पा गाठला आहे. भारतात कोविड-19 प्रतिबंधक लसीकरण अभियानाची सुरुवात 16 जानेवारी 2021 रोजी तर अमेरिकेत लसीकरण अभियानाला 14 डिसेंबर 2020 रोजी प्रारंभ झाला आहे.
भारताच्या देशव्यापी लसीकरण अभियानाने काल 32.36 कोटींचा मैलाचा टप्पा पार केला. आज सकाळी 7 वाजेपर्यंत उपलब्ध अहवालानुसार 43,21,898 सत्रांमध्ये, एकूण 32,36,63,297 लसी देण्यात आल्या आहेत. गेल्या 24 तासात 17,21,268 लसी देण्यात आल्या.
कोविड -19 प्रतिबंधक लसीकरणाच्या नव्या टप्प्याला 21 जून 2021रोजी सुरुवात झाली आहे. देशभरात लसीकरणाचा वेग आणि व्याप्ती वाढवण्यासाठी केन्द्र सरकार वचनबद्ध आहे.
भारतात गेल्या 24 तासात 46,148 नव्या रुग्णांची नोंद झाली.
सलग 21 दिवस 1 लाखापेक्षा कमी दैनंदिन रुग्णांची नोंद झाली आहे. राज्ये आणि केन्द्र शासित प्रदेशांच्या सातत्यपूर्ण आणि समन्वित प्रयत्नांचे हे फळ आहे.
भारतात सक्रीय रुग्णसंखेतही सातत्याने घट होत आहे. देशात आज सक्रीय रुग्णसंख्या 5,72,994 इतकी आहे.
गेल्या 24 तासात सक्रीय रुग्णसंख्येत एकूण 13,409 इतकी घट झाली असून सध्या देशात केवळ 1.89% सक्रीय रुग्ण आहेत.
कोविड -19 संसर्गातून मोठ्या प्रमाणावर रुग्ण बरे होत असल्याने सलग 46 व्या दिवशी भारतात नव्या रुग्णांपेक्षा बरे होणाऱ्यांची संख्या अधिक आहे. गेल्या 24 तासात 58,578 रुग्ण बरे झाले.
दैनंदिन नव्या रुग्णांच्या तुलनेत गेल्या 24 तासात जवळपास, 12 हजार  रुग्ण बरे झाले.
भारतात महामारीच्या सुरुवातीपासून ते आतापर्यंत एकूण 2,93,09,607 तर गेल्या 24 तासात 58,578 रुग्ण कोविड-19 संसर्गातून बरे झाले आहेत. रुग्ण बरे होण्याचा कल सातत्याने सकारात्मक असून आता रुग्ण बरे होण्याचा एकूण दर 96.80% झाला आहे.
चाचण्यांच्या क्षमतेत सातत्याने वाढ होत आहे. गेल्या 24 तासात देशात 15,70,515 चाचण्या करण्यात आल्या. देशात आतापर्यंत एकूण 40.63 कोटींपेक्षा अधिक  चाचण्या करण्यात आल्या आहेत.
देशात एकीकडे चाचण्या वाढत असून दुसरीकडे साप्ताहीक पॉझिटीव्हीटी दरात घट कायम आहे. सध्या साप्ताहीक पॉझिटीव्हीटी 2.81% तर दैनंदिन पॉझिटीव्हीटी 2.94% आहे. सलग 21 व्या दिवशी हा 5% पेक्षा कमी आहे.